**Ministru kabineta noteikumu projekta**

**„Grozījumi Ministru kabineta 2014. gada 26. augusta noteikumos Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījums Ministru kabineta 2014. gada 26. augusta noteikumos Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – Noteikumu projekts) izstrādāts, turpinot realizēt 2016. gada 16. jūnija Saeimas sēdē apstiprinātās Valsts aizsardzības koncepcijas 107. punktā noteikto – veicināt Nacionālo bruņoto spēku struktūras ilgtspēju un kapacitāti, stiprinot kvalificētu un pieredzējušu speciālistu motivāciju un saglabāšanu bruņotajos spēkos, kā arī veikt karavīru sociālo garantiju sistēmas paplašināšanu, uzlabojot tās sasaisti ar personāla karjeras un profesionālās izaugsmes kritērijiem, balstoties uz militārajam dienestam nepieciešamo zināšanu, operacionālās pieredzes un kvalifikācijas līmeni, un Valsts kontroles 2017. gada 28. aprīļa revīzijas ziņojumā “Par Aizsardzības ministrijas 2016. gada pārskatu” sniegto ieteikumu karavīru atlīdzības reformai izvirzīto mērķu sasniegšanai. Ar Noteikumu projektu tiek turpināts darbs pie ilgtspējīgu risinājumu karavīru atlīdzības sistēmas pilnveidošanai ieviešanas, paredzot karavīru atlīdzības pilnveidošanu saskaņā ar amata pienākumu izpildei nepieciešamo civilo izglītību, profesionālo pieredzi un apmācībām specialitātē, amata pienākumu sarežģītību, intelektuālā ieguldījumu, fiziskās sagatavotības prasībām, potenciālā risku un atbildību, kā arī kaujas gatavības prasību intensitāti. Noteikumu projekts paredz profesionālās kvalifikācijas komponentes iekļaušanu atlīdzībā profesionālāko karavīru papildu motivācijai un atvaļināšanās no dienesta bruņotajos spēkos samazināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 26. augusta noteikumi Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – Noteikumi) nosaka karavīra mēnešalgas un speciālo piemaksu noteikšanas kārtību un to apmēru. Šobrīd noteikumu 1. pielikumā ir noteikta karavīru mēnešalga atkarībā no karavīra dienesta pakāpes un izdienas (militārās sagatavotības, militārajām prasmēm un iemaņām), kā arī nosacījuma, ka karavīrs ir pabeidzis Militārā dienesta likumā paredzēto attiecīgajai dienesta pakāpei noteikto militārās izglītības kursu. Tomēr karavīru amatu pienākumu izpildei bez militārās izglītības, prasmēm un iemaņām ir nepieciešamas arī profesionālās zināšanas, prasmes un iemaņas, kā arī spēja īsā termiņā iesaistīties augstas kaujas gatavības uzdevumu izpildē. Noteiktu specialitāšu karavīriem šo prasmju iegūšanai un iemaņu uzturēšanai nepieciešama dalība paaugstināta riska nodarbībās (speciālo uzdevumu vienības karavīri, nesprāgušas munīcijas un improvizēto spridzināšanas ierīču netralizēšanas speciālisti u.c.) vai īpaši dārga apmācība (gaisa atbalsta kontroles speciālisti u.c.). Ir arī karavīru amatu grupas, kuru pienākumu izpilde nosaka nepieciešamību atrasties paaugstinātā kaujas gatavībā (speciālo uzdevumu kaujinieku komandu karavīri, sapieri, snaiperi, ūdenslīdēji u.c.).Šī brīža Noteikumu regulējums ietver speciālās piemaksas, kas tikai daļēji kompensē dienesta specifiku, tajā esošos apgrūtinājumus un risku. Iztrūkstot pilnvērtīgam profesionālās sagatavotības novērtējumam atlīdzības sistēmā, arvien aktīvākas kļūst iniciatīvas par jaunu piemaksu nepieciešamību, kas pretnostata dažādas karavīru amatu un nodarbinātības grupas.Lai nodrošinātu visu profesionālās darbības aspektu, kā arī grūtību un risku novērtējuma līdzvērtīgu integrāciju karavīru atlīdzībā, pamatojoties uz MK 22.07.2003. noteikumos Nr.403 “Noteikumi par fiziskā darba novērtēšanas un amatu kvalifikācijas kategoriju noteikšanas pamatmetodiku no valsts budžeta finansējamo institūciju darbiniekiem” un MK 23.09.2003. noteikumos Nr.533 “Noteikumi par intelektuālā darba novērtēšanas un amatu kvalifikācijas kategoriju noteikšanas pamatmetodiku no valsts budžeta finansējamo institūciju darbiniekiem” noteikto pamatmetodiku, tika veikta visu Nacionālo bruņoto spēku karavīru amatu novērtēšana pēc vienotiem kritērijiem:* izglītība un profesionālā pieredze (civilā izglītība, profesionālā pieredze, kā arī nepieciešamā apmācība attiecīgajā specialitātē);
* veicamo pienākumu raksturojums (sarežģītība, intelektuālais ieguldījums, fiziskā sagatavotība, sadarbība, riski);
* atbildība (par uzticēto uzdevumu norisi, sasniedzamajiem rezultātiem, tuvākā tiešā pakļautībā esošā personāla vadību);
* kaujas gatavības prasību intensitāte.

Kritērijos nav ietverti tie rādītāji, kas jau iekļauti karavīru atlīdzībā, proti, militārā izglītība, izdiena, atbildība par vienību (struktūrvienību) un personāla vadību militārās komandķēdes ietvarā. Novērtēšanas rezultātā amatiem tika noteikta vērtība punktos un atkarībā no punktu skaita – attiecīga kvalifikācijas kategorija, kurai atbilst konkrēts koeficienta apmērs no 1,0 līdz 1,3. Līdzvērtīgu amatu mēnešalgas likmes reizinot ar atbilstošu koeficientu tiek panākta mēnešalgas diferenciācija no 0% (7. kvalifikācijas kategorija) līdz 30% (1.kvalifikācijas kategorija). Kvalifikācijas kategoriju katram karavīra amatam, atkarībā no amata vērtēšanas rezultātiem, nosaka Nacionālo bruņoto spēku komandieris saskaņā ar viņa izveidotas amatu vērtēšanas darba grupas ierosinājumu. Savukārt kvalifikācijas kategoriju amatam, kuru pilda uz civilu valsts iestādi pārvietots karavīrs, nosaka attiecīgās civilās iestādes vadītājs vai aizsardzības ministrs. Šādu amatu un tiem atbilstošas kvalifikācijas kategorijas izvērtēšanai aizsardzības ministrs izveido amatu vērtēšanas komisiju, kuras sastāvā iekļauj Aizsardzības ministrijas un visu tās padotībā esošo iestāžu pārstāvjus.Papildus koeficientu ieviešanai, lai palielinātu to ietekmes vērtību un līdzsvarotu kareivju un jaunāko instruktoru mēnešalgas, kā arī paaugstinātu NBS spējas rekrutēt jaunus karavīrus no civilās vides, karavīru mēnešalgas likmes tiek palielinātas par 75 euro. Ar Noteikumu projektu atlīdzības noteikšanā tiek samazināts mainīgās daļas īpatsvars – svītrotas speciālās piemaksas, kas noteiktas par dienestu, kas saistīts ar paaugstinātu risku karavīra veselībai/dzīvībai (5 piemaksas), un no 5 uz 3 samazināts piemaksu skaits par dienestu specifiskos (apgrūtinošos) apstākļos. Saglabājas tikai tās piemaksas (3), kas noteiktas par dienesta pienākumu izpildi uz kuģa jūrā, nolidoto stundu skaitu, kā arī atrašanos ātrās reaģēšanas kontingenta sastāvā ārpus Latvijas Republikas teritorijas. Noteikumu 2.pielikums “Piemaksas karavīram, kurš piedalās starptautiskā operācijā” saglabāts bez izmaiņām.  |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādājusi Aizsardzības ministrija sadarbībā ar Nacionālajiem bruņotajiem spēkiem. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Noteikumu projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam *(t.sk. apropriācijas izmaiņas)* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 140 854 763 | 0 | 0 | 0 | 10 512 811 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 140 854 763 | 0 | 0 | 0 | 10 512 811 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 140 854 763 | 0 | 0 | 7 230 000 | 10 512 811 | 10 617 189 | 117 875 |
| 2.1. valsts pamatbudžets | 140 854 763 | 0 | 0 | 7 230 000 | 10 512 811 | 10 617 189 | 117 875 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -7 230 000 | 0 | -10 617 189 | - 117 875 |
| 3.1. valsts pamatbudžets | 0 | 0 | 0 | -7 230 000 | 0 | -10 617 189 | - 117 875 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | -7 230 000 |  | -10 617 189 | - 117 875 |
| 5.1. valsts pamatbudžets | 0 | -7 230 000 | -10 617 189 | - 117 875 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2018.gadam” un Likuma par valsts budžetu un finanšu vadību noteiktajā kārtībā veiktajām Aizsardzības ministrijas 2018.gada budžeta apropriācijas izmaiņām apakšprogrammā 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” atlīdzības izmaksai paredzēts finansējums 140 854 763 euro apmērā.**Detalizēts izdevumu aprēķins Noteikumu projekta īstenošanai****2019.gadā** nepieciešami **7 230 000 euro**, t.sk.1) mēnešalgu, piemaksu (par papildu pienākumiem, aizvietošanu, vakanta amata pildīšanu), atvaļinājuma un izdienas pabalstu pieauguma izmaksai – 5 663 052 euro (aprēķina metodika: mēnešalgas pieaugums 23% no vidējās mēnešalgas x izmaksu skaits (mēn). x karavīru skaits + provizoriskais piemaksu pieaugums + vidējais atvaļinājuma pabalsta pieaugums + provizoriskais izdienas pabalsta pieaugums, t.i. 185 eur x 4 mēn. x 6735 kar. +187 398 eur + 232 307 eur + 259 447 eur);2) valsts sociālās apdrošināšanas obligāto iemaksu izmaksai (24,09%) – 1 364 229 euro;3) Kompensāciju pieauguma zemessargam par dienesta uzdevumu izpildi vai apmācību izmaksai – 202 719 euro.**2020.gadā** nepieciešami **21 130 000 euro**, t.sk.1) mēnešalgu, piemaksu (par papildu pienākumiem, aizvietošanu, vakanta amata pildīšanu), atvaļinājuma un izdienas pabalstu pieauguma izmaksai – 16 528 926 euro (aprēķina metodika: mēnešalgas pieaugums 23% no vidējās mēnešalgas x izmaksu skaits (mēn). x karavīru skaits + provizoriskais piemaksu pieaugums + vidējais atvaļinājuma pabalsta pieaugums + provizoriskais izdienas pabalsta pieaugums, t.i. 180 eur x 12 mēn. x 6987 kar. +394 412 eur + 484 877 eur + 557 717 eur);2) valsts sociālās apdrošināšanas obligāto iemaksu izmaksai (24,09%) – 3 981 818 euro;3) Kompensāciju pieauguma zemessargam par dienesta uzdevumu izpildi vai apmācību izmaksai – 619 256 euro.**2021.gadā** nepieciešami **21 247 875 euro**, t.sk.1) mēnešalgu, piemaksu (par papildu pienākumiem, aizvietošanu, vakanta amata pildīšanu), atvaļinājuma un izdienas pabalstu pieauguma izmaksai – 16 650 957 euro (aprēķina metodika: mēnešalgas pieaugums 23% no vidējās mēnešalgas x izmaksu skaits (mēn). x karavīru skaits + provizoriskais piemaksu pieaugums + vidējais atvaļinājuma pabalsta pieaugums + provizoriskais izdienas pabalsta pieaugums, t.i. 180 eur x 12 mēn. x 7017 kar. + 414 316 eur + 503 845 eur + 576 076 eur);2) valsts sociālās apdrošināšanas obligāto iemaksu izmaksai (24,09%) – 4 011 216 euro;3) Kompensāciju pieauguma zemessargam par dienesta uzdevumu izpildi vai apmācību izmaksai – 585 702 euro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Saskaņā ar Ministru kabineta 2017.gada 23.marta sēdes protokola Nr.15 2.§ 9. un 10.punktu, kā arī Ministru kabineta 2018.gada 10.aprīļa sēdes protokola Nr.19 36.§ 4. un 5.punktu, karavīru atlīdzības reformas 1. un 2.kārtas īstenošanai paredzētie līdzekļi iekļauti Aizsardzības ministrijas 2019.- 2021.gada budžetu bāzes izdevumos, līdz ar to papildu valsts budžeta finansējums nav nepieciešams. Noteikumu projekta īstenošanu Aizsardzības ministrija 2019. un turpmākajos gados nodrošinās atbilstoši tai piešķirtajiem valsts budžeta līdzekļiem budžeta apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” ietvaros.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izstrādājot Noteikumu projektu, nav jāveic grozījumi citos normatīvajos aktos. |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē, adrese: [www.mod.gov.lv](http://www.mod.gov.lv).Pēc Noteikumu projekta izskatīšanas ministru kabineta sēdē tas būs pieejams Ministru kabineta tīmekļa vietnē, adrese: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts netika nodots sabiedriskajai apspriešanai ņemot vērā tā specifisko regulējumu un attiecināmību tikai uz karavīru atlīdzības jautājumiem. |
| 3. | Sabiedrības līdzdalības rezultāti | Sabiedrības līdzdalības procesa nepiemērošanas dēļ netika arī saņemti iebildumi vai priekšlikumi par Noteikumu projektu. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildē netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav.  |

Aizsardzības ministrs R.Bergmanis

I.Jursiņa-Videmane, 67335162

ineta.jursina@mod.gov.lv

I.Klūga, 67071812

inese.kluga@mil.lv